Приложение № 2 към чл. 6 Наредбата за условията и реда за извършване на оценка на въздействието върху околната среда (Наредба за ОВОС) (Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)
ИНФОРМАЦИЯ ЗА ПРЕЦЕНЯВАНЕ НА НЕОБХОДИМОСТТА ОТ ОВОС
За обект:
 „ЖИЛИЩНО СТРОИТЕЛСТВО-8 БРОЯ УПИ И УЛИЦА ЗА ДОСТЪП“

 в ПИ 06505.22.44, местност „Бозолана”, с. Брестовица, община Родопи, област Пловдив
I. ИНФОРМАЦИЯ ЗА КОНТАКТ С ВЪЗЛОЖИТЕЛЯ:
от „Бест-4“ООД 
ІІ .ХАРАКТЕРИСТИКИ НА ИНВЕСТИЦИОННОТО ПРЕДЛОЖЕНИЕ:
Инвеститора „Бест-4“ООД има инвестиционно предложение изразяващо се в: промяна предназначение на имот за неземеделски нужди по реда на ЗОЗЗ и ППЗОЗЗ с изработване на ПУП-ПРЗ за обекти: ”Жилищно строителство”.
За инвестиционното намерение има извършената процедура по чл. 5 от Наредбата за условията и реда за извършване на оценка на въздействието върху околната среда /Наредба за ОВОС/ и във връзка с чл. 40 от Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони /Наредбата за ОС/, съгласно писмо на РИОСВ  Пловдив - № ОВОС-67/12.01.2026 г., така заявеното инвестиционно предложение попада в обхвата на т. 10, буква „6” от приложение  № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон, подлежи на преценяване на необходимостта от извършване на ОВОС. В тази връзка е изготвена и настоящата информация съгласно приложение № 2.
II. Резюме на инвестиционното предложение:

1. Характеристики на инвестиционното предложение:

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Чрез реализацията на това инвестиционно предложение се предвижда  ЖИЛИЩНО СТРОИТЕЛСТВО с образуването на 8 бр. нови урегулирани поземлени имоти за 8 бр. еднофамилни жилища в ПИ с ИД 06505.22.44, местност 'Бозолана” по КК на с. Брестовица, общ. ”Родопи“.

Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ на имота – 5580 кв. м.
Всички те ще бъдат оформени, съгласно част архитектурна и обслужващи подразделения- инфраструктура и др.
С технически параметри 

– зона на застрояване – Жм –височина 10м.

- плътност на застрояването 60%

- озеленена площ мин. 40%. 

Свободно застрояване.

Имота е собственост на инвеститора – приложение нотариален акт. 
Транспортният достъп до ПИ 06505.22.44, местност 'Бозолана” по КК на с. Брестовица, общ. ”Родопи“ ще се осъществява от селскостопански път с планоснимачен номер № 06505.22.84. От дейността не се очаква увеличаване на шумовите нива различни от фоновите. Не се предвижда използването на опасни химични вещества. 

Инвестиционното намерение е за жилищно строителство и не се предвижда производствена дейност.
б) взаимовръзка и кумулиране с други съществуващи и/или одобрени инвестиционни предложения;

Имотът не е в пряка връзка с имоти с променено предназначение.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

Водата, дървените и инертни материали са основните природни ресурси, който ще се използват при изграждането и експлоатацията на предвижданите жилищни сгради. По време на строителството - основните суровини и строителни материали, които ще се употребяват са:

•
 инертни материали (пясък, баластра, чакъл, трошен камък);

•
 бетонови и варови разтвори, мазилки и смеси;

•
 дървен материал;

•
 метални конструкции и арматурно желязо;

•
 стоманени, PVC, PЕ-НD и РР тръбопроводи за ел. и В и К мрежи;

•
 облицовъчни материали, материали за настилки;

•
 изолационни материали и др.
Водоснабдяването на обекта ще се осигури чрез изграждане на един брой собствен сондажен кладенец с дълбочина 10 метра за стопански и спомагателни нужди, при спазване на разрешителния режим по Закона за водите
г) генериране на отпадъци - видове, количества и начин на третиране, и отпадъчни води;

Строителните отпадъци, които се очаква да се генерират по време на строителството на сградите, ще се събират в отделни контейнери разделно по кодове, за да бъдат селектирани за повторна употреба и за рециклиране или за

събиране и транспортиране на отпадъците от строителя на обекта до определени места за третиране и обезвреждане. Не се очаква да се генерират строителни отпадъци, притежаващи опасни свойства. С оглед недопускане замърсяване на прилежащите площи и околната среда ще се предприемат мерки за осигуряване на съдове и организиране на временни площадки за съхраняване на отпадъците до предаването им на оторизирани фирми за последващо третиране. При изграждането на отделните жилищни сгради няма да се генерират значителни количества строителни отпадъци, тъй като влаганите в строителството продукти и материали ще бъдат изготвяни, изработвани и доставяни според данните, предоставени в количествените сметки към проектната документация. 

Възможните отпадъци са следните:

17.05.06. Изкопани земни маси - ще се използват за рекултивация на терена и направа на обратни насипи;

17.09.04 Смесени отпадъци от строителството

20.03.01 Смесени битови отпадъци от работещите на територията на площадката

по време на строителния процес. 

Количеството на тези отпадъци ще бъде малко.

Всички отпадъци, генерирани по време на строителството ще се събират разделно и временно ще се съхраняват по подходящ начин, съгласно техния произход, вид, състав и характерни свойства в съответствие с изискванията на ЗУО и подзаконовите нормативни актове, за да бъдат селектирани за повторна употреба и за рециклиране или за събиране и транспортиране на отпадъците от строителя на обекта до определени места за третиране и обезвреждане. 

По време на експлоатацията на жилищните сгради ще се генерират смесени битови отпадъци, формирани от живущите - опаковки, хранителни отпадъци и др, с код 20.03.01, както и отпадъци от опаковки от група 15 01 - хартиени, пластмасови, стъклени и метални опаковки. Битовите отпадъци, които ще се формират от изпълнителите на обекта по време на строителството, както и тези, които ще се формират от ползвателите на готовите обекти по време на тяхната експлоатация ще се събират на определената от общината площадка в контейнери, не позволяващи разпиляването им. Същите ще се извозват съгласно графика за сметосъбиране и сметоизвозване. Отпадъците от опаковки ще бъдат предавани на база сключен договор с организация по оползотворяване. При реализацията и експлоатацията на инвестиционното предложение стриктно ще

се спазват изискванията на Закона за управление на отпадъците (обн. ДВ бр, 53/2012 г.) и подзаконовите нормативни актове
д) замърсяване и вредно въздействие; дискомфорт на околната среда;

При реализацията на ИП и експлоатацията му няма условия за замърсявания на околната среда или дискомфорт за хората, животинските и растителните видове. Характерът на предложението не предполага използването на вредни вещества, както и генериране на значителни количества отпадъци и вредни емисии, които да доведат до негативни влияния върху компонентите на околната среда и здравето на човека. Подробна информация за въздействието върху компонентите и факторите на околната среда се съдържа в последващите части на настоящата разработка. По време на строителството се очаква генериране на незначителни количества прахови емисии - най-вече фини прахови частици (ФПЧ) и отработени газове от транспортните дейности и от ДВГ на строителната механизация. Те ще бъдат само в границите на площадките. Експлоатацията на ИП не предполага образуването на значителни количества отпадъци, временното съхранение и обезвреждането на които да създаде дискомфорт.  Районът на ИП, е със средна интензивност на движение на МПС. Генерираният на територията на имота шум се очаква да бъде с ниско ниво и честота на въздействие и няма да оказва влияние извън своето местоположение. Реализацията на ИП  няма да замърси и няма да създаде дискомфорт на околната среда в района на площадките.
е) риск от големи аварии и/или бедствия, които са свързани с инвестиционното предложение;

Възможните рискове от инциденти са свързани с организацията и безопасността по време на СМР на сградата. Не е предвидено да се извършват взривни работи.

При работа на механизацията се налага строго спазване на изискванията на Наредба № 2 / 22.03.2004 год. за минимални изисквания за здравословни и безопасни условия на труд при извършване на строителни и монтажни работи, издадена от Министъра на труда и социалната политика и Министъра на регионалното развитие и благоустройството, обн. ДВ, бр. 37 от 04.05.2004 год., в сила от 05.11.2004 год. Всеки работник ще е инструктиран за работното си място и за съответния вид дейност, която ще изпълнява. При лоша климатичната обстановка и неподходящи метеорологични условия – ниски температури, обилни валежи, високи температури следва незабавно прекратяване на строителните дейности. При работа с транспортните и повдигащи машини същите трябва да са технически изправни и да се спазва технологичния режим на работа за намаляване количеството на емисиите от изгорелите газове на горивата и намаляване нивата на шума, на които са изложени работниците. Всички строителни работници и механизатори ще имат необходимите средства за лична защита. При природни бедствия, включително при земетресения, наводнения, опасност от радиационно или химическо замърсяване или терористични заплахи, ще се изпълнява Вътрешен авариен план. В периода на монтажните дейности и по време на експлоатацията Изпълнителя ще прилага правила за безопасна работа и превенция на аварийните ситуации. При пожар ще се действа, съгласно изготвения указанията за противопожарна защита. Съгласно проекта, строителната площадка ще бъде оборудвана с необходимия брой пожарогасителни средства. Не се предвижда повишен риск от възникване на инциденти по време на СМР и по време на експлоатацията. Инвестиционното предложение не предполага риск от големи аварии и/или бедствия.

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

Съгласно § 1, т. 12 от допълнителните разпоредби на Закона за здравето, "Факторите на жизнената среда" са:

· 
 води, предназначени за питейно-битови нужди;

· 
води, предназначени за къпане;

· 
минерални води, предназначени за пиене или за използване за профилактични, лечебни или за хигиенни нужди;

· 
 шум и вибрации в жилищни, обществени сгради и урбанизирани територии;

· 
 йонизиращи лъчения в жилищните, производствените и обществените сгради;

· 
(изм. - ДВ, бр. 41 от 2009 г., в сила от 02.06.2009 г.) нейонизиращи лъчения в жилищните, производствените, обществените сгради и урбанизираните територии;

· химични фактори и биологични агенти в обектите с обществено предназначение;

· курортни ресурси;

· въздух

Настоящото ИН няма да окаже влияние върху източник на води, предназначени за питейно-битови нужди. Водоснабдяването на имотите в района се осъществява чрез сондажни кладенци. Сондажният кладенец в имота на възложителя ще се използва за измиване на помещения и външни бетонови площадки, оросяване на зелени площи и за пожарни нужди (без битови и питейни нужди). Измиването ще се извършва ръчно с водоструйка. За питейни нужди ще се използва бутилирана вода.

Предвижда се сондажният кладенец в имота на възложителя да бъде тръбен, с дълбочина 10,0 м. Водата от сондажния кладенец посредством хидрофорна помпена система ще се подава чрез водопровод PE-HD с определен диаметър, като дезинфекцията на водата ще се извършва с UV лампа, съобразена с необходимото водно количество.
В населеното място няма изградена канализационна мрежа. Предвидено е отпадъчните води да се заустват във водоплътни изгребни ями. 

Предвид местоположението и характера на инвестиционното предложение минерални води няма да се използват за профилактични, лечебни или хигиенни цели, поради което отрицателно въздействие върху този фактор не се очаква.

Инвестиционното предложение не е свързано с шум и вибрации в жилищни, обществени сгради и урбанизирани територии, поради което не се очаква въздействие върху този фактор. Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения. ИП не е свързано с производствена дейност, имотът не е в близост до обществени сгради поради което по този фактор също не се очаква отрицателно въздействие и съответно няма риск за човешкото здраве. 

Строителството и експлоатацията не са свързани с излъчване на  йонизиращи и/или не йонизиращи лъчения в жилищните, производствените и обществените сгради, както и с химични фактори и биологични агенти в обектите с обществено предназначение, поради което не се очакват рискове за човешкото здраве поради неблагоприятни въздействия върху тези фактори.

Курортни ресурси не се засягат при реализацията на инвестиционното предложение, съответно не се очаква и риск за човешкото здраве по този фактор.

Поради характера на инвестиционното предложение не се очаква неблагоприятно въздействие върху въздуха, съответно липсва риск за здравето на хората.
2. Местоположение на площадката, включително необходима площ за временни дейности по време на строителството.

Проектната територия представлява поземлен имот с ИД 06505.22.44 в местност “Бозолана” от Кадастрална карта на землището на с. Брестовица, община Родопи. Имотът представлява земеделска земя, за която ще се извършва процедура по промяна предназначението, съгласно ЗОЗЗ и ППЗОЗЗ, като проектната територия е с площ 5580 кв.м. Имотът е с начин на трайно ползване “нива”. До имотът е осигурен транспортен достъп по селскостопански път с планоснимачен номер № 06505.22.84. Имотът е с начин на трайно ползване “нива”. До имота е осигурен транспортен достъп по селскостопански, горски, ведомствен път. Имотът граничи от север поземлен имот 22.37 – лозе, от изток граничи с имот 22.84 – селскостопански, горски, ведомствен път, от юг граничи с имот 22.53 - лозе и от запад граничи с поземлен имот с 22.36 – нива.

Координатна система WGS 1984  -  B=42°06'30.734"   L=24°37'55.966"
3. Описание на основните процеси (по проспекти данни), капацитет, включително на съоръженията, в които се очаква да са налични опасни вещества от приложение № 3 към ЗООС.

Основни процеси са: Промяна предназначение на имота за жилищно строителство, като при изработване на ПУП-ПРЗ е предвидено разделяне на имота и образуване на 8 броя УПИ за жилищно строителство, за застрояване с по една жилищна сграда във всяко едно новообразувано УПИ или общо 8 жилищни сгради. Всяка една от сградите ще е със застроена площ около 210 кв.м. До имотът е осигурен транспортен достъп по селскостопански път с планоснимачен номер № 06505.22.84. До имота е осигурен транспортен достъп по селскостопански, горски, ведомствен път с номер 22.84. 

Водоснабдяването на обектите в района се предвижда да се осъществи чрез собствен водоизточник-сондажен кладенец.
Електроснабдяването ще се осъществява по одобрена схема от експлоатационното дружество ЕВН България.
Новопроектираните УПИ по площ и лице отговарят на нормите на чл. 19, ал. 1, т. 1 от ЗУТ. План за застрояване - ПЗ определя границите на допустимото застрояване в новообразуваните   УПИ с отреждане „За жилищно строителство”. Определената устройствена зона е „Жм” - преобладаващо застрояване с малка височина. Възложителят има намерение да разположи в новообразуваните  УПИ, нискоетажна, свободно стояща сграда с максимална височина до 10 м.

В ПУП-ПРЗ са заложени следните максимално допустимите показатели за устройство на зоната:

- устройствена зона “За жилищно строителство”, означена като „ЖМ” –, до 10 м;

- плътност на застрояване до 60%;

- площ за озеленяване – минимум 40%;

- интензивност на застрояване (Кинт.) – 1,2;

- свободно застрояване.

Максималните стойности на гореизложените параметри, отговарят на правилата и нормативите за отделните видове устройствени зони, които са регламентирани в плана за регулация и застрояване, и съответстват на изискванията на Наредба № 7 и Наредба № 8 към ЗУТ. 

Предназначението на ИП е да се създаде разнообразна среда за обитаване, прилежащи комуникации и инфраструктура, съобразени с природните дадености на терените, в които основен структурообразуващ елемент е изграждане на жилищна постройка. През имота не преминават електро- и водопроводи, които да налагат ограничения в ползването им и бъдещото застрояване. За обратните води от жилищните сгради се предвижда заустване в собствени водоплътна яма.

 Ще бъде предвидена изолация на сградите, за постигане на оптимална енергийна ефективност, осигуряваща необходимия микроклимат. При предлагания вариант за реализация на ИП няма съществени източници на емисии с негативни въздействия върху компонентите на околната среда, както по време на строителството, така и при експлоатацията на жилищните сгради.

Не се очаква наличие на опасни вещества от приложение № 3 към ЗООС

4. Схема на нова или промяна на съществуваща пътна инфраструктура.

До имотът е осигурен транспортен достъп по селскостопански път с планоснимачен номер № 06505.22.84 на с. Брестовица. 
5. Програма за дейностите, включително за строителство, експлоатация и фазите на закриване, възстановяване и последващо използване.

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране. Не се налага ползването на допълнителни площи за временни дейности по време на строителството, освен площта на  имота, в който ще се реализира инвестиционното предложение. Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строителни  дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н. Дейностите, който ще се извършват при строителството и експлоатацията на инвестиционното предложение ще бъдат по одобрени и съгласувани от съответните инстанции проекти.

6. Предлагани методи за строителство.

Ще се прилагат стандартни методи за строителство. Изпълнението на СМР ще се извършва в съответствие с проект за технология и организация на строителството като част от Плана за безопасни условия на труд в следната последователност: 

  Описание на строителството на обекта:

•
Етапи на строителството

На етап инвестиционно предложение, не може да се представи програма или срокове за изграждане на жилищните сгради, но намеренията на възложителите са за еднофазно строителство. Конкретните методи на строителство, са предмет на разработка във фазата на работно проектиране. Предлага се стандартно монолитно строителство. По отношение на последователността на строителните дейности те се разделят на:

-
Временно строителство. 

Поради мащаба на обекта, не е наложително извършването на временно строителство. Предвижда се обособяването на три спомагателни площадки, които ще бъдат ситуирани в границите на всяко от новообразуваните УПИ:

Площадка за строителните материали, малогабаритна строителна механизация и фургон за работниците, в който ще бъде съхраняван дребен инвентар. 

Площадка за временно съхраняване на строителни отпадъци. Нейната площ ще бъде малка тъй като на нея ще се съхраняват главно отпадъци от некачествени строителни материали и отломки от новото строителство. 

Площадка за временно съхраняване на земната откривка и хумусния пласт.

-
Основно строителство. 

Този етап ще се осъществи в рамките на един до два строителни сезона. За изграждане на жилищните сгради се предвижда изпълнението на стандартни за такъв тип строителство дейности – изкопни, кофражни, армировъчни, бетонови и монтажни. През този етап ще бъдат изградени и елементите на спомагателната инфраструктура – електроснабдяването, ВиК мрежата и водоплътните изгребни ями.

-
Закриване на строителната площадка. 

След изграждане на сградите, спомагателните площадки ще бъдат закрити. Генерираните по време на строителството отпадъци ще бъдат депонирани на общинско депо за строителни отпадъци. Земните маси от изкопните дейности и хумусната откривка, ще бъдат използвани при изпълнение на вертикалната планировка на сградите и за рекултивация на засегнатите от строителството площи в имота. 

7. Доказване на необходимостта от инвестиционното предложение.

Водещ мотив при формулиране на инвестиционното намерение е местоположението на имота- Община Родопи и в частност село Брестовица, теренът и местността в която ще се реализира инвестиционното намерение предизвикват голям обществен интерес към имотите в района, както за постоянно живеене, а също и с цел отдих, развлечение и възстановяване. През последните години се наблюдава тенденция на нарастващо търсене на парцели извън урбанизираните територии с цел изграждане на жилищни сгради, разположени в спокойни райони, където липсва шума от големия град. Възложителят на инвестиционното предложение възнамерява да извършва продажба на новите имоти, отредени за жилищно застрояване, както и готовите за експлоатация обекти. Поради тази причина реализацията на инвестиционното предложение е необходима, предвид нарастващите нужди на населението от близките до град Пловдив населени места. С реализацията на инвестиционното предложение ще се подпомогне социално —икономическото развитие на района и ще се насърчи устойчивото му развитие. Ще бъде осигурена временна трудова заетост при изграждането на сградите, ще се привлекат контрагенти по време на реализацията, както и такива в областта на

доставка на суровини и материали. Предвидено е инвестиционното предложение да се реализира защото:

- природният и ресурсен потенциал на общината е подходящ и позволява реализацията на инвестиционното предложение;

- местоположението е подходящо избрано от гледна точка на пътно- транспортната обстановка;

- в съседство няма обекти подлежащи на защита;

- теренът е в съответствие с изискванията за екологична безопасност;

- в близост има добре изградена и функционираща инфраструктура;

- реализацията на инвестиционния проект представлява добра алтернатива от

гледна точка на социално-икономическото развитие на общината. Плана за регулация и застрояване на имота ще бъде изготвен в съответствие с действащата нормативна уредба с цел създаване на режим на устройствена защита,  без да се влошават качествата на средата. Намерението на възложителя е подходящо и съобразено със специфичния характер на територията.
8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

Към преписката са приложени: скици и ситуации 1: 5000 и 1: 10 000/издадени от Служба по геодезия, картография и кадастър/ на имота, предмет на инвестиционното предложение.
[image: image2.jpg]



Терена върху който ще се реализира ИН, е върху имот попадащи в землището на село Брестовица. Имота е с начин на трайно ползване “Нива“. Инвестиционното предложение е ново и се изразява в отреждането на 8 броя УПИ за жилищно строителство. Теренът на площадката е достатъчен за извършване на предвидените дейности и не се налага да бъдат използвани допълнителни площи извън наличната площ на имота.

 Реализирането му ще стане съгласно утвърдения ПУП и работните проекти при спазване на ограничителната линия на застрояване. Към документацията са приложени скици на имота, в който се предвижда да се реализира инвестиционното предложение.  Имота не попада  в границите на защитени територии, съгласно Закона за защитените територии и защитени зони, съгласно Закона за биологичното разнообразие.  

Съгласно т. ІІ от Писмото на РИОСВ, най-близката защитена зона от Европейската екологична мрежа Европейската екологична мрежа „НАТУРА 2000“  до която се намира имота е ЗАЩИТЕНА ЗОНА BG0001033 „Брестовица“. 
Няма локализирани паметници на културно-историческото наследство. На възложителя не е известно наличие в имота на находища на лечебни растения със стопанско значение и поставени под специален режим на опазване и ползване. Дейността, свързана с жилищно застрояване няма да засегне и видове, свързани с водна среда
9. Съществуващо земеползване по границите на площадката или трасето на инвестиционното предложение.

Имотът не е в пряка връзка с имот с променено предназначение. В съседните поземлени имоти и масиви се провеждат процедури по промяна на предназначението на земеделски земи, като част от тях са с вече променено предназначение и реализирано застрояване.

10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.
    Защитени зони: Имотът не попада в границите на защитени територии по смисъла на ЗЗТ. Съгласно писмо на РИОСВ-Пловдив, инвестиционното предложение е разположено в близост до защитена зона от Европейската екологична мрежа „НАТУРА 2000“ – BG0001033 „Брестовица“, като в хода на процедурата ще бъде извършена преценка за вероятната степен на въздействие върху нейния предмет и цели.

    Уязвими и чувствителни зони за водите: Съгласно становището на Басейнова дирекция, площта на ИП попада в уязвима зона за защита на водите (в обхвата на подземно водно тяло BG3G000000Q013 „Порови води в Кватернер - Горнотракийска низина”). Също така, ИП попада в чувствителна зона по чл. 119а, ал. 1, т. 3б от ЗВ, тъй като е в границите на повърхностно водно тяло с код BG3MA500R217 „Река Марица от р. Въча до р. Чепеларска...“.

    Санитарно-охранителни зони (СОЗ): Имотът не попада и не граничи с пояси на съществуващи СОЗ. За нуждите на обекта се предвижда изграждане на 1 брой тръбен сондажен кладенец (дълбочина 10 м). Ако водите от сондажа се използват за питейно-битово водоснабдяване, ще бъде проектирана, изградена и учредена СОЗ около него съгласно Наредба № 3/2000 г.

    Отпадъчни води: В населеното място няма изградена канализация. За битовите отпадъчни води ще се изградят водоплътни бетонови изгребни ями, отговарящи на ЗУТ, като се гарантира периодично почистване и недопускане на замърсяване на подземните и повърхностните води.
11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).

Реализацията на инвестиционното предложение не е обвързано с добив на инертни материали, добив или пренос на енергия. Не се предвиждат други основни дейности, освен описаните. Инвестиционното предложение представлява жилищно строителство и включва всички дейности, които съпътстват изграждането на такъв тип обекти - осигуряване на необходимите суровини и материали за строителството от специализирани фирми /бетоновъзел, арматурен двор,производители на ВиК и ел. материали/ по предварително зададени количества, осигуряване на ел. енергия и вода, както по време на строителството, така и по време на експлоатацията на жилищните сгради. Няма да има други дейности, свързани с добив на строителни материали, добив или пренос на ел. енергия, които могат да окажат отрицателно въздействие върху околната среда. Няма необходимост от проектиране, изграждане и въвеждане в експлоатация на електрически съоръжения за присъединяване на имота. 
12. Необходимост от други разрешителни, свързани с инвестиционното предложение.

Необходимите други разрешителни, след приключване на процедурата по реда на Глава VІ от ЗООС, свързани с инвестиционното предложение, са описани в т. 5 - Програмата за дейностите. 

- Решение по реда на Глава VI от ЗООС за преценка необходимостта от извършване на ОВОС;

- Промяна статута на земята – от Областна служба Земеделие – Пловдив;

- Разрешение за строеж от Главен архитект на Община „Родопи“ - Пловдив;

- Удостоверение за въвеждане в експлоатация от Община „Родопи“ - Пловдив;

- Преди въвеждане на обекта в експлоатация е необходимо да се изпълнят изискванията на ЗУО.  


III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:

Реализацията на инвестиционното намерение не влиза в противоречие и пряко въздействие с други одобрени и влезли в сила устройствени планове, обекти и дейности. Реализацията на инвестиционното предложение няма да създаде рискови фактори по отношение на района и близките селища. При осъществяване на обекта не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Реализацията на обекта не би повлияла върху качествата на почвата и земните недра, не е свързана с дейности, оказващи отрицателно въздействие върху ландшафта в района.  Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

1. Съществуващо и одобрено земеползване

Инвестиционното предложение ще се реализира изцяло в землището на с. Брестовица, общ. Родопи, в местността „Бозолана“. Земеползването в района е одобрено и за него има влязла в сила кадастрална карта. Инвестиционното предложение има положителен социално-икономически ефект за развитието на село Брестовица и общината, като няма да засегне в негативен аспект жителите на селото и съседните имоти.
2.
мочурища, крайречни области, речни устия

Поземленият имот върху който ще се осъществи ИН не попадат в мочурища, крайречни области и речни устия, поради което  не се очаква реализацията му да окаже негативно влияние върху тези водни обекти и свързаните с тях влажни зони.

3.
крайбрежни зони и морска околна среда

Имота, предмет на инвестиционното предложение се намира в Горнотракийската низина, землището на с. Брестовица, Община „Родопи“, Област Пловдив  и не засяга крайбрежни зони и морска среда.

4.
планински и горски райони

Имота в който се предвижда да се реализира инвестиционното предложение се намира в равнинен район. Същият е земеделска земя. В границите му липсва дървесна растителност, представляваща гора по смисъла на Закона за горите и не засяга планински и гористи местности.

5.
защитени със закон територии

Имота, предмет на инвестиционното предложение не попада в границите на защитени територии по смисъла на Закона за защитените територии, или в други защитени със закон територии.  

6.
засегнати елементи от Националната екологична мрежа

Разглежданият поземлен имот не попада в границите на защитени зони. Най-близко разположената защитена зона от Европейската екологична мрежа „НАТУРА 2000“ е BG0001033 „Брестовица“ (за опазване на природните местообитания и на дивата флора и фауна). Предвид характера на инвестиционното предложение – изграждане на еднофамилни жилищни сгради с ниско застрояване и съпътстваща инфраструктура, липсата на вредни производствени емисии и предвиденото водоплътно събиране на отпадъчните води, не се очаква реализацията и експлоатацията на обекта да окажат каквото и да е негативно влияние върху предмета, целите и целостта на защитената зона.
7.
ландшафт и обекти с историческа, културна или археологическа стойност

Ландшафтът в района на инвестиционното предложение е земеделски, район с интензивно ползване на земята и редица свързани с това съпътстващи дейности на местното население. В границите на имота и в близост до него липсват обекти с историческа, културна или археологическа стойност.

8.
територии и/или зони и обекти със специфичен санитарен статут или подлежащи на здравна защита

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита.
IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

Въздействието върху хората и тяхното здраве - може да се дефинира като предимно положително, като се има предвид, че инвестиционното предложение касае възможности за живот сред природа, спокойствие и чист въздух. Реализацията ще бъде съгласувана с всички компетенти органи и в съответствие с актуалното законодателство. Като резултат от изграждането и експлоатацията на жилищни сгради няма да бъде установено превишаване на ПДК(пределно допустими концентраци) на общ прах, ФПЧ, азотни и серни оксиди, както и наднормени нива на шума.

Въздействие върху атмосферния въздух -  С Решение № 261 на Министерския съвет от 23.04.2007г, е приета Национална програма за намаляване на общите емисии на серен диоксид, азотни оксиди, ЛОС и амоняк в атмосферния въздух във връзка с прилагане на Директива 2001/81/ЕС. На обекта няма организирани източници на замърсители в атмосферния въздух. На етап строителство на сградите може да се очакват емисии с неорганизиран характер в атмосферния въздух, причинени основно от движението и дейността на използваната техника (въглероден, азотни и серни оксиди, оловни аерозоли, сажди). По време на експлоатацията на обекта не се очаква локално превишаване концентрацията на вредни вещества в атмосферния въздух:

• Цитираните имоти не граничат с първокласни пътища от републиканската пътна мрежа, т.е. автомобилния трафик не е интензивен. Данните от мониторинга на вредните емисии в атмосферния въздух сочат, че транспорта е източник на 3% от годишните емисии на серен диоксид/ по- голямата част от извънпътни източници, на 36% от годишните емисии на азотни оксиди и на 12% от летливи органични съединения.

• За отопление през зимния сезон няма да се използва твърдо гориво, а електрическа енергия.

Въздействие върху водите и почвата -  За да се избегне замърсяване на почвата и водите при строителните дейности, ще се избягват и ограничават разливи на лесно запалими вещества (нефтени деривати), а при наличие на такива ще се използват абсорбенти за тяхното отстраняване. Техническото обслужване на авариралия машинен парк ще се извършва в лицензирани сервизи. За обекта е предвидено подходящо и екологосъобразно третиране на формираните отпадъчните води. В района липсва канализационна мрежа. При експлоатацията на ИП ще се формират само битово-фекални отпадъчни води (БФОВ). Формираните битово- фекални отпадъчни води от жилищните сгради ще се заустват във водоплътни изгребни ями (резервоар) и ще се извозват периодично към действаща ПСОВ - Пловдив.  Инвестиционното предложение е допустимо от гледна точка на действащото законодателство. Очаква се незначително въздействие от неговата реализация върху водите и водните екосистеми. Въздействие върху биологичното разнообразие и неговите елементи - Влиянието на антропогенния фактор върху съществуващото билогичното разнообразие в района и в настоящия момент е постоянно и незначително, като

тенденцията е да се увеличи в бъдеще. На територията, обект на инвестиционното предложение, не са установени видове животни, включени в списъка на защитените (на национално или световно ниво), застрашените от изчезване или под режим на опазване и регулирано ползване, съгласно Закона за биологичното разнообразие, ДВ бр. 77/2002) или в Червената книга на България. Малко вероятни до невъзможни са ефекти като влошаване състоянието на местообитанията или намаляване разнообразието на видовете и числеността на популациите.
2. Въздействие върху елементи от Националната екологична мрежа, включително на разположените в близост до инвестиционното предложение.

Имота представлява изоставена земеделска земя, обрасъл с плевелна растителност и отрицателно въздействие върху растителния и животинския свят не се очаква. Не се засягат защитени територии, съгласно Закона за защитените територии.  Въз основа на представената като приложение информация и на основание чл. 31 от ЗБР и чл. 2, ал. 1, т. 1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от компетентния орган – РИОСВ Пловдив.

Съгласно т.II. от писмо с изх. № ОВОС-67-6/20.02.2026. най-близката защитена зона до инвестиционното намерение е 

ЗАЩИТЕНИТЕ ЗОНА BG0001033 „Брестовица“
МЕСТОПОЛОЖЕНИЕ И ПЛОЩ:

Инвестиционното предложение (ИП) „Жилищно строителство – 8 броя УПИ и улица за достъп“ се предвижда да се реализира в поземлен имот с идентификатор 06505.22.44 по КККР на село Брестовица, местност „Бозолана“, община Родопи, област Пловдив.

В хода на процедурата по ОВОС, на основание чл. 31 от ЗБР, ще бъде извършена преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

ВОДНИ ТЕЛА В ОБХВАТА НА ИП (Съгласно Басейнова дирекция „Източнобеломорски район“):

    Подземно водно тяло (ПВТ): Блокът попада в обхвата на ПВТ с код BG3G000000Q013 „Порови води в Кватернер - Горнотракийска низина” (определено в уязвима зона за защита на водите съгласно ПУРБ).

    Повърхностно водно тяло (ВТ): Попада в границите на повърхностно водно тяло с код BG3MA500R217 „Река Марица от р. Въча до р. Чепеларска, ГК-2, 4,5 и 6 и Марковски колектор” (определено в чувствителна зона съгласно ПУРБ).

ВЪВЕДЕНИ ЗАБРАНИ, ОГРАНИЧЕНИЯ И УСЛОВИЯ ЗА ИЗПЪЛНЕНИЕ НА ДЕЙНОСТИТЕ:

Съгласно Становище за допустимост изх. № ПУ-01-111-1/09.02.2026 г. на Басейнова Дирекция „Източнобеломорски район”, инвестиционното предложение е допустимо спрямо целите за опазване на околната среда при спазване на следните задължителни условия и ограничения:

    Да не се допуска замърсяване на повърхностното и подземното водни тела от дейностите по реализиране и експлоатация на инвестиционното предложение.

    Водовземането чрез новото съоръжение (сондажен кладенец с дълбочина 10 метра) за стопански цели да се извършва само от първото от повърхността подземно водно тяло с код BG3G000000Q013, с цел опазване количеството на дълбоко разположените подземни води.

    Изграждането на водовземното съоръжение и водовземането от подземни води не попада в изключенията на чл. 44, ал. 1 от ЗВ и подлежи на задължителен разрешителен режим съгласно чл. 50, ал. 7, т. 1 от Закона за водите.

    За формиращите се битово-фекални отпадъчни води задължително да се изградят водоплътни изгребни ями, отговарящи на техническите, санитарно-хигиенните и екологичните изисквания съгласно ЗУТ. Да се осигури периодичното им почистване и извозване на отпадъчните води до регламентирано място от лицензирани лица.

    Да не се допуска включването на отпадъчни води с характер, различен от битово-фекален, във водоплътната изгребна яма.

    При използване на водите от сондажния кладенец за питейно-битово водоснабняване е необходимо проектиране, изграждане и учредяване на санитарно-охранителна зона (СОЗ) около съоръжението съгласно Наредба № 3/16.10.2000 г.

ОЦЕНКА НА ВЪЗДЕЙСТВИЕТО ВЪРХУ БИОРАЗНООБРАЗИЕТО:

Не се очаква изграждането и експлоатацията на конкретния обект да окаже пряко агресивно въздействие, което да промени съществуващата биогеографска характеристика на местността „Бозолана“. По този начин реализацията на ИП няма да повлияе негативно върху естествените обитания на местната флора и фауна.

Имотът се намира извън границите на защитената зона. Липсата на специфични местообитания, както и хранителна база в рамките на урбанизирания/предвиден за застрояване частен имот, прави условията на разглежданата площадка неблагоприятни за поддържане на устойчиви популации на видовете, обект на защита в ЗЗ „Брестовица“.

Реализацията на инвестиционното предложение не е обвързана с дейности, водещи до съществени изменения в биологичното разнообразие на района (премахване на ключови характеристики на ландшафта, използване на неселективни средства за борба с вредители или отводняване на крайречни ивици). Очакванията са реализацията на обекта да има локално по обхват, непряко и обратимо по вид въздействие върху компонентите на околната среда, без кумулативен ефект и без да оказва влияние върху целостта на защитената зона.
3. Очакваните последици, произтичащи от уязвимостта на инвестиционното предложение от риск от големи аварии и/или бедствия.

По време на строителните дейности е възможно само временно замърсяване чрез запрашаване на  въздуха  през периода на работа на  товарните машини. При правилно изпълнение на предвидените дейности по реализация  на строителството няма да възникнат  ситуации свързани с отделяне на емисии замърсяващи въздуха и/или подземните води, както и генериране на  опасни отпадъци.

Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения.

Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда. 

При спазване на необходимите норми на проектиране и нормативни изисквания, риск от аварии, бедствия и инциденти в околната среда няма да има.
4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

Като обобщение на цялата изложената до тук информация може да се каже, че въздействието ще бъде постоянно, непряко, положително в някои аспекти и без кумулативен ефект. Инвестиционното предложение не крие рискове от замърсяване на почвите или водите в следствие на изпускане на замърсители върху земята или в повърхностни водни обекти и подземни води при правилна експлоатация на обекта. Съществува риск от злополуки по време на строителството или при експлоатацията на обекта - основно от пожари, които могат да навредят на здравето на хората или на околната среда, но той е в пряка зависимост от мерките, заложени в проекта и Правилници, както и от квалификацията и съзнанието за отговорност на обитателите на сградите
5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).

Инвестиционното предложение ще се реализира в Горнотракийската низина, землище на с. Брестовица, общ. Родопи. Предвид характера и мащаба на инвестиционното предложение, реализацията му има локален обхват и не се очаква да засегне в негативен аспект населението на село Брестовица и близките населени места в община Родопи. Същото има изцяло положителен ефект – ще се  подпомогне социално – икономическото развитие на района и ще се насърчи устойчивото му развитие. Реализацията на инвестиционното предложение  няма да засегне в негативен аспект жителите на селото и съседните населени места.
6. Вероятност, интензивност, комплексност на въздействието.

Описаното в тази разработка въздействие е потенциално и има малка вероятност да се прояви.
7. Очакваното настъпване, продължителността, честотата и обратимостта на въздействието.

Очакваното потенциалното въздействие ще бъде постоянно, но ако изобщо бъдат регистрирани промени в екологичната обстановка, те ще бъдат незначителни и обратими. 

8. Комбинирането с въздействия на други съществуващи и/или одобрени инвестиционни предложения.

Предвид цялостната характеристика на ИП очакваното въздействие върху компонентите на околната среда е незначително и без кумулативен ефект. Жилищните сгради ще се изградят в територия, отредена за нискоетажно жилищно застрояване, в съответствие с разработен подробен устройствен план /ПУП-ПРЗ/ с необходимите схеми на инженерната инфраструктура – електроснабдяване, водоснабдяване, транспортна мрежа
9. Възможността за ефективно намаляване на въздействията.

При строителството ще се вземат следните мерки за  намаляване на отрицателното въздействие на обекта върху околната среда и хората:

-
ограничаване на прахоотделянето при извършване на изкопните работи

-
осигуряване на необходимите лични предпазни средства на заетите на строителната площадка работници

-
извършване на начален и периодичен инструктаж на ангажираните в строителството работници

-
измиване на строителната механизация, ангажирана с извозване на земните маси и строителните отпадъци

-
поддържане в изправност на заетата техника, съоръжения и механизация с цел предотвратяване на разливи от гориво, смазочни материали и избягване на трудови травми и злополуки

-
контрол и спазване на установения вътрешен трудов ред и програмата за управление на отпадъците 

Преди започването на дейностите по изграждане на обектите ще бъде изготвен проект, включващ дейности по събирането, транспортирането, обезвреждането и оползотворяването на отпадъците, включително осъществяваният контрол върху тези дейности, както и дейности по предотвратяване на отпадъци, съгласно разпоредбите на Наредба за управление на строителните отпадъци и за влагане на рециклирани строителни материали приета, с ПМС № 267 от 05.12.2017 г. За реализацията на всяка жилищна сграда ще се изготви проект „План за безопасност и здраве“, в който ще бъдат дадени насоки по организация на строителството, технологична последователност на строителните работи, необходимите материали, техническата безопасност, хигиена на труда и пожарна безопасност, съгласно “Наредба № 2 за минималните изисквания за здравословни и безопасни условия на труд при извършване на строителните и монтажните работи от 22.03.2004 год.,  които стриктно ще се спазват при изпълнението на обектите.
10. Трансграничен характер на въздействието.

Цялата характеристика на въздействието при изграждането и функционирането на бъдещия обект показва, че то може да бъде само локално по обхват, без трансграничен контекст. Инвестиционното предложение няма да окаже въздействие с трансграничен характер.
11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.

По време на изграждането и експлоатацията на обекта е необходимо да се спазват следните изисквания:

• Да се отнеме и оползотвори хумусния почвен слой;

• Да се осигури подходящо озеленяване до 40% изцяло с местни видове, една трета от които трябва да бъде с дървесна растителност;

• Да се използват рационално всички природни ресурси ;

• Да се предотвратява замърсяване на съседните имоти е генерирани на обекта отпадъци, а при констатирано такова, своевременно да се почиства;

• Да се предотвратява замърсяването на почви/ подземни води с нефтопродукти;

• Да се осигури разделно събиране на отпадъците, за да не се възпрепятства тяхното оползотворяване/обезвреждане;

• При изграждане на обекта изхвърлянето на битови отпадъци да става на определените за целта места;

• По време на изграждането на обекта да се извършва редовно почистване и оросяване на строителната площадка и пътна инфраструктура при необходимост.

• Да се съгласува е общинската администрация мястото и маршрута за депониране на строителните отпадъци.

• Предвидените за изграждане изгребни ями следват да бъдат водоплътни, без преливник и отговарящи на техническите, санитарно-хигиенните и екологични изисквания съгласно ЗУТ с оглед недопускане и ограничаване непрякото отвеждане на замърсители в подземните води.

• Да не се допуска включването на води с характер различен от битово- фекален във водоплътните ями.

• Да се спазят изискванията на действащото законодателство за всички отделни етапи от реализацията на инвестиционното предложение.
V. Обществен интерес към инвестиционното предложение.

При изпълнение на изискванията на чл. 4 ал.2 от Наредбата за условията и реда за извършване на ОВОС и проведеното обявление на инвестиционното намерение от страна на Община „Родопи“ и с.Брестовица, няма постъпили възражения и становища от заинтерисованите лица.

Настоящата информация по приложение № 2  - РИОСВ - Пловдив ще осигури обществен достъп до информацията по приложение № 2, чрез съобщение на интернет страницата си за най-малко 14 дни за изразяване на становища от заинтересованите лица и ще предостави копие на искането и информацията по приложение № 2 на съответната община/район/кметство.
За инвестиционното намерение има обява в сайта https://www.alo.bg/. До настоящият момент не са постъпили писмени или устни възражения относно инвестиционното предложение.
ВЪЗЛОЖИТЕЛ :

………………………………..

